

# ประกาศองค์การบริหารส่วนตำบลงิ้วราย

เรื่อง แผนการเสริมสร้างมาตรฐาน วินัยคุณธรรม จริยธรรมและป้องกันการทุจริต

ประจำปีงบประมาณ พ.ศ. ๒๕๖๑ – ๒๕๖๓

**...................................................**

 ตามที่ได้มีประกาศองค์การบริหารส่วนตำบลงิ้วราย เรื่อง นโยบายคุณธรรม จริยธรรม ลงวันที่ ๑ ตุลาคม ๒๕๕๗ ข้อบังคับองค์การบริหารส่วนตำบลงิ้วราย ว่าด้วยจรรยาข้าราชการส่วนท้องถิ่น พ.ศ. ๒๕๕๘ และนโยบายการกำกับดูแลองค์การที่ดีองค์การบริหารส่วนตำบลงิ้วราย ๑ ตุลาคม ๒๕๕๗ ประกอบกับประกาศเจตนารมณ์การป้องกันและต่อต้านการทุจริตคอร์รัปชั่นขององค์การบริหารส่วนตำบล ๑ ตุลาคม ๒๕๕๗ เพื่อสร้างความโปร่งใสมีมาตรฐานในการปฏิบัติงานที่ชัดเจนและเป็นสากลเป็นเครื่องมือกำกับความประพฤติของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธาและไว้วางใจในการบริหารงานภาครัฐไปแล้ว นั้น

 เพื่อให้การเสริมสร้างวินัย คุณธรรม จริยธรรม และป้องกันการทุจริตขององค์การบริหารส่วนตำบลงิ้วราย อำเภอนครชัยศรี จังหวัดนครปฐม มีแผนที่ชัดเจน องค์การบริหารส่วนตำบลงิ้วราย จึงได้จัดทำแผนการเสริมสร้างมาตรฐาน วินัยคุณธรรม จริยธรรมและป้องกันการทุจริตประจำปีงบประมาณ พ.ศ. ๒๕๖๑ – ๒๕๖๓ เพื่อถือเป็นแนวทางปฏิบัติและดำเนินการให้สอดคล้องกับอำนาจหน้าที่ขององค์การบริหารส่วนตำบลงิ้วรายต่อไป

 จึงประกาศให้ทราบโดยทั่วไป

 ประกาศ ณ วันที่ ๑ ตุลาคม พ.ศ. ๒๕๖๑

(นายสมัชชา ทองสิมา)

นายกองค์การบริหารส่วนตำบลงิ้วราย

**แผนการเสริมสร้างวินัย คุณธรรม จริยธรรม และป้องกันการทุจริตขององค์การบริหารส่วนตำบลบางพระ**

**อำเภอนครชัยศรี จังหวัดนครปฐม**

**พ.ศ. ๒๕๖๑ - ๒๕๖๓**

 เพื่อให้การเสริมสร้างวินัย คุณธรรม จริยธรรม ป้องกันการทุจริตขององค์การบริหารส่วนตำบลงิ้วรายมีแผนการปฏิบัติที่ชัดเจน เป็นเครื่องมือกำกับความประพฤติและปฏิบัติหน้าที่ของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธาและไว้วางใจในการบริหารงานภาครัฐ ดังนั้น องค์การบริหารส่วนตำบลงิ้วรายจึงกำหนดแผนการเสริมสร้างวินัย คุณธรรม จริยธรรม และป้องกันการทุจริตปี พ.ศ. ๒๕๖๑- ๒๕๖๓ ดังนี้

|  |  |  |  |  |
| --- | --- | --- | --- | --- |
| **ยุทธศาสตร์** | **วัตถุประสงค์** | **ตัวชี้วัด** | **ค่าเป้าหมายตัวชี้วัด** | **มาตรการ** |
| **๒๕๖๑** | **๒๕๖๒** | **๒๕๖๓** |
| ๑. ปลูกจิตสำนึก ค่านิยม คุณธรรม จริยธรรมและการสร้างวินัยแก่ทุกภาคส่วน | เพื่อเสริมสร้างและเสริมสร้างจิตสำนึกและค่านิยมในการปฏิบัติราชการของเจ้าหน้าที่องค์การบริหารส่วนตำบลให้มีคุณธรรม และความรับผิดชอบในการป้องกันปัญหาการทุจริต | ๑.ร้อยละของบุคลากรอบต.งิ้วราย ที่ได้รับทราบและถือปฏิบัติตามจรรยาข้าราชการส่วนท้องถิ่น และประมวลจริยธรรมข้าราชการท้องถิ่น | ๘๐ | ๘๕ | ๙๐ | ส่งเสริมให้เจ้าหน้าที่ของรัฐทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล |
|  |  | ๒.จำนวนที่เพิ่มขึ้นของเรื่องร้องเรียนเกี่ยวกับการทุจริตการปฏิบัติหรือละเว้นการปฏิบัติหน้าที่โดยมิชอบของเจ้าหน้าที่องค์การบริหารส่วนตำบล | ไม่เกิน ๑๐ เรื่อง | ไม่เกิน ๗ เรื่อง | ไม่เกิน ๔ เรื่อง |  |

-๒-

|  |  |  |  |  |
| --- | --- | --- | --- | --- |
| **ยุทธศาสตร์** | **วัตถุประสงค์** | **ตัวชี้วัด** | **ค่าเป้าหมายตัวชี้วัด** | **มาตรการ** |
| **๒๕๖๑** | **๒๕๖๒** | **๒๕๖๓** |
| ๒.บูรณาการหน่วยงานทุกส่วนในการเสริมสร้างวินัยคุณธรรม จริยธรรมและการป้องกันการทุจริต | เพื่อส่งเสริมการมีส่วนร่วมของประชาชน และทุกภาคส่วนในการเสริมสร้างวินัย คุณธรรม จริยธรรม และการป้องกันการทุจริต | ๑.ร้อยละของระดับความเหมาะสมในการเปิดช่องทางการแจ้งเบาะแส/การเผยแพร่ข้อมูลข่าวสารเกี่ยวกับการป้องกันและปราบปรามการทุจริตขององค์การบริหารส่วนตำบล(จากการสำรวจความคิดเห็น) | ๖๕ | ๗๐ | ๗๕ | ๒.๑ ประสานความร่วมมือหน่วยงานภาครัฐและภาคเอกชนในการเสริมสร้างวินัยคุณธรรม จริยธรรมและการป้องกันการทุจริต |
|  |  | ๒.ร้อยละของระดับความพึงพอใจต่อการปฏิบัติหน้าที่หรือพฤติกรรมของเจ้าหน้าที่องค์การบริหารส่วนตำบล(จากการสำรวจความคิดเห็นของประชาชน/ผู้รับบริการ/ผู้มีส่วนได้เสียกับองค์การบริหารส่วนตำบล) | ๖๕ | ๗๐ | ๗๕ |

-๓-

|  |  |  |  |  |
| --- | --- | --- | --- | --- |
| **ยุทธศาสตร์** | **วัตถุประสงค์** | **ตัวชี้วัด** | **ค่าเป้าหมายตัวชี้วัด** | **มาตรการ** |
| **๒๕๖๑** | **๒๕๖๒** | **๒๕๖๓** |
|  |  | ๓.ร้อยละของการตอบสนองต่อข้อร้องเรียนเกี่ยวกับการทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ของรัฐ | ๑๐๐ | ๑๐๐ | ๑๐๐ | ๒.๒ส่งเสริมการมีส่วนร่วมของภาคเอกชนในการติดตามตรวจสอบการฝ่าฝืนประมวลจริยธรรม/วินัยและการทุจริต |
| ๓.เสริมสร้างความเข้มแข็งในการเสริมสร้างวินัย คุณธรรม จริยธรรม และการป้องกันการทุจริต | เพื่อพัฒนากลไกในการสร้างวินัย คุณธรรม จริยธรรมและการตรวจสอบถ่วงดุจการใช้อำนาจขององค์การบริหารส่วนตำบล | ๑.ร้อยละของหน่วยงานที่มีส่วนร่วมในการสร้างมาตรฐาน/การประเมินความโปรงใส | - | - | ๑๐๐ | ๓.๑ พัฒนาระบบและกลไกในการตรวจสอบ ควบคุมและถ่วงดุลการใช้อำนาจให้เหมาะสม |
|  |  | ๒.ร้อยละของสำนวนการสอบสวน (ตามประเด็นที่ ป.ป.ช.แจ้งให้ทราบ)มีการดำเนินการได้ครบถ้วน | ๑๐๐ | ๑๐๐ | ๑๐๐ |

-๔-

|  |  |  |  |  |
| --- | --- | --- | --- | --- |
| **ยุทธศาสตร์** | **วัตถุประสงค์** | **ตัวชี้วัด** | **ค่าเป้าหมายตัวชี้วัด** | **มาตรการ** |
| **๒๕๖๑** | **๒๕๖๒** | **๒๕๖๓** |
| ๔.พัฒนาศักยภาพเจ้าหน้าที่ของรัฐในการเสริมสร้างวินัย คุณธรรม จริยธรรมและการป้องกันการทุจริต | เพื่อพัฒนาขีดความสามารถของเจ้าหน้าที่องค์การบริหารส่วนตำบลในการปฏิบัติงานได้อย่างถูกต้องตามกฎระเบียบ มีวินัย คุณธรรมและจริยธรรมเพื่อป้องกันความเสี่ยงจากการทุจริตและประพฤติมิชอบ | ๑.ร้อยละของเจ้าหน้าที่ที่เกี่ยวข้องซึ่งผ่านการพัฒนาศักยภาพเกี่ยวกับการตรวจสอบภายใน | ๘๐ | ๘๒ | ๘๕ | ๔.๑พัฒนาสมรรถนะและขีดความสามารถเจ้าหน้าที่ของรัฐในการเสริมสร้างวินัยคุณธรรม จริยธรรมและป้องกันการทุจริต |
|  |  | ๒.ร้อยละของเจ้าหน้าที่ที่เกี่ยวข้องซึ่งผ่านการพัฒนาศักยภาพเกี่ยวกับกฎระเบียบ ด้านการเงินและการพัสดุ | ๘๐ | ๘๒ | ๘๕ |  |
|  |  | ๓.ร้อยละของเจ้าหน้าที่ที่เกี่ยวข้องซึ่งผ่านการพัฒนาศักยภาพเกี่ยวกับการสร้างวินัย คุณธรรม จริยธรรมและการป้องกันการทุจริต | ๘๐ | ๘๒ | ๘๕ |
|  |  | ๔.จำนวนเรื่อง/ข้อมูลที่นำขึ้นเว็บไซต์ เกี่ยวกับการเผยแพร่กรณีตัวอย่าง/กฎระเบียบที่เกี่ยวข้องกับการสร้างวินัย คุณธรรม จริยธรรม และการป้องกันการทุจริต | - | ๕๐ | ๖๐ |  |